“โกลด์แมน แซคส์”ชี้มีเหตุผลที่ดีที่เฟดจะเลื่อนขึ้นดอกเบี้ยไปเป็นปีหน้า
"โกลด์แมน แซคส์"ชี้มีเหตุผลที่ดีที่เฟดจะเลื่อนขึ้นดอกเบี้ยไปเป็นปีหน้า
3 มิ.ย. 2558

นายแจน แฮตซิอุส หัวหน้านักเศรษฐศาสตร์ของโกลด์แมน แซคส์ เปิดเผยว่า ธนาคารกลางสหรัฐ (เฟด) คาดมีแนวโน้มจะปรับขึ้นอัตราดอกเบี้ยในเดือนก.ย. แต่เขามองว่ามีเหลายเหตุผลที่ดีในการที่เฟดจะเลื่อนการปรับขึ้นอัตราดอกเบี้ยออกไปจนกว่าจะถึงปี 2559 โดยยังมีความไม่แน่นอนอย่างมากเกี่ยวกับแนวโน้มเศรษฐกิจ รวมทั้งตลาดแรงงานของสหรัฐ
การแสดงความคิดเห็นของหัวหน้านักเศรษฐศาสตร์โกลด์แมน แซคส์ สอดคล้องกับมุมมองของนางลาเอล เบรนนาร์ด ซึ่งเป็นหนึ่งในผู้ว่าการเฟด ที่ระบุเมื่อวานนี้ว่า เศรษฐกิจสหรัฐยังคงมีความเปราะบางเกินกว่าที่จะรับมือการปรับขึ้นอัตราดอกเบี้ยของเฟด
นางเบรนนาร์ดระบุว่า ควรมีการให้เวลามากขึ้นในการพิจารณาตัวเลขเศรษฐกิจเพื่อยืนยันว่าตลาดแรงงานจะยังคงฟื้นตัวต่อไป และอัตราเงินเฟ้อจะปรับตัวขึ้นไปสู่เป้าหมายของเฟดที่ระดับ 2%